CELEX: 62009CA0248
Language: da
Date: 2010-07-29 00:00:00
Title: Sag C-248/09: Domstolens dom (Første Afdeling) af 29. juli 2010 — SIA Pakora Pluss mod Valsts ieņēmumu dienests (anmodning om præjudiciel afgørelse fra Augstākās tiesas Senāts — Republikken Letland) (Akt om tiltrædelse af Den Europæiske Union — toldunion — overgangsforanstaltninger — fritagelse for told ved overgang til fri omsætning — vare, der på datoen for Republikken Letlands tiltrædelse transporteres inden for det udvidede Fællesskab — eksportformaliteter — importafgifter — moms)

11.9.2010   
            
            
               DA
            
            
               Den Europæiske Unions Tidende
            
            
               C 246/9
            
         Domstolens dom (Første Afdeling) af 29. juli 2010 — SIA Pakora Pluss mod Valsts ieņēmumu dienests (anmodning om præjudiciel afgørelse fra Augstākās tiesas Senāts — Republikken Letland)
   (Sag C-248/09) (1)
   
   (Akt om tiltrædelse af Den Europæiske Union - toldunion - overgangsforanstaltninger - fritagelse for told ved overgang til fri omsætning - vare, der på datoen for Republikken Letlands tiltrædelse transporteres inden for det udvidede Fællesskab - eksportformaliteter - importafgifter - moms)
   2010/C 246/15
   Processprog: lettisk
   
      Den forelæggende ret
   
   Augstākās tiesas Senāts
   
      Parter i hovedsagen
   
   
      Sagsøger: SIA Pakora Pluss
   
      Sagsøgt: Valsts ieņēmumu dienests
   
      Sagens genstand
   
   Anmodning om præjudiciel afgørelse — Augstākās tiesas Senāts — fortolkning af artikel 4, nr. 10, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1), artikel 448 i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253, s. 1) samt bilag IV, kapitel 5, punkt 1, i tiltrædelsesakten til Den Europæiske Union af 2003 — indførsel ad søvejen af et motorkøretøj — overgang til fri omsætning, som er fritaget for toldafgifter og andre toldforanstaltninger, som finder anvendelse på varer, som på tiltrædelsestidspunktet transporteres inden for det udvidede Fællesskab efter udførelse af eksportformaliteter
   
      Konklusion
   
   
               1)
            
            
               Kapitel 5, punkt 1, i bilag IV til akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union, skal fortolkes således, at det ved efterprøvelsen af, om de deri omhandlede formaliteter vedrørende eksport er opfyldt, er uden betydning, om de handlinger, der er nævnt i artikel 448 i Kommissionens forordning (EØF) nr. 2454/1993 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, som ændret ved Kommissionens forordning (EF) nr. 2787/2000 af 15. december 2000, er blevet udført, selv når der er udarbejdet en fragtseddel.
            
         
               2)
            
            
               Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som ændret ved Europa-Parlamentets og Rådets forordning (EF) nr. 82/97 af 19. december 1996, og forordning nr. 2454/93, som ændret ved forordning nr. 2787/2000, finder anvendelse i de nye medlemsstater fra den 1. maj 2004, uden at ordningen i kapitel 5, punkt 1, i bilag IV til tiltrædelsesakten kan påberåbes, når de deri nævnte eksportformaliteter ikke er blevet opfyldt for varer, som var under transport inden for det udvidede Fællesskab på datoen for disse nye medlemsstaters tiltrædelse af Unionen.
            
         
               3)
            
            
               Artikel 4, nr. 10), i forordning nr. 2913/92, som ændret ved forordning nr. 82/97, skal fortolkes således, at importafgifter ikke omfatter den merværdiafgift, der skal opkræves ved indførsel af varer.
            
         
               4)
            
            
               I tilfælde af indførsel af en vare påhviler pligten til at betale merværdiafgift den eller de personer, der med henblik herpå er udpeget eller godkendt af indførselsmedlemsstaten.
            
         
      (1)  EUT C 220 af 12.9.2009.